open-index/open-wikipedia-markdown huggingface dataset:
Arnold Laurell

**Arnold August Laurell**, kirjailijanimi **A. Laurio** (13. joulukuuta 1894 Kuopio – 3. tammikuuta 1972 Leppävirta) oli suomalainen toimittaja, kirjailija ja suomentaja.

Laurellin vanhemmat olivat tukkipäällysmies Henrik August Laurell ja Katri Hämäläinen. Hän kävi Kuopion lyseota 1905–1915 ja oli sitten toimittajana Kuopiossa vuoteen 1925 saakka. Laurell asui 1945 Leppävirralla.

Laurell oli naimisissa vuodesta 1938 Atta Jadwiga Mexmontanin kanssa.

## Teoksia
* *Ryskt fängelseliv* : efter Mauritz Mexmontans av A. Laurell på finska nedskrivna anteckningar redigerade och översätta till svenska av Ragnar Numelin.    Söderström, Helsingfors 1958
Nimellä *A. Laurio* :
* *Pako kaupungista eli konttorituolilta lypsypallille* : romaani.    Karisto 1947

## Suomennoksia
* Stefan Zweig : *Hairahduksen hetki* : romaani.     Karisto 1929 (alkuteos *Vierundzwanzig Stunden aus dem Leben einer Frau*)
* Leo Perutz : *Kolmas luoti* : romaani.   Karisto 1929 (alkuteos *Der Dritte Kugel*)
* Leo Perutz : *Menneisyyden kahleissa : tarina vanhasta Itävallasta*.     Karisto 1929
* Wilhelm Hegeler : *Nellyn miljoonat* : romaani.    Karisto 1930
* E. T. A. Hoffmann : *Paholaisen eliksiirit* : romaani.   Karisto 1930, 2. painos 1989 (alkuteos *Die Elixiere des Teufels*)
* David Potter : *Väärän nimen varjolla* : toimintaromaani.     Karisto 1931 (alkuteos *The Lady of the Spur*)
* George Paston : *Naisen oikku* : romaani.     Karisto 1933
* Bent Demer : *Sabotaaši*.     Tammi 1945
* *Tarujen Hellas : vanhoja klassillisia satuja* ; kertonut Gustav Schwab ; kuvitus A. J. Carstens ym. ; suomentaneet Arnold Laurell ja Werner Anttila.      Karisto 1957, 7. painos 2000 (alkuteos *Griechische Heldensagen*)

## Lähteet
* 
* Pohjoissavolaisen kaunokirjallisuuden bibliografia : A. Laurio
Erik Kihlman

**Erik Lorenzo Kihlman** (4. helmikuuta 1895 Vaasa – 16. lokakuuta 1933 Porvoo) oli suomalainen kirjallisuudentutkija.

Kihlmanin vanhemmat olivat hallintoneuvos Lorenzo Kihlman ja Ida Mathilda Ekström. Hän pääsi ylioppilaaksi 1913 ja valmistui filosofian kandidaatiksi 1916 ja maisteriksi, lisensiaatiksi sekä tohtoriksi 1921.

Kihlman toimi Helsingin yliopiston kirjallisuudenhistorian dosenttina 1926–1933. Hän kuului Nya Argus -lehden toimitukseen 1918–1933 ja hän oli Uusmaalaisen osakunnan kuraattorina 1927–1930.

Erik Kihlman oli naimisissa 1926–1933 kirjailija Mikael Lybeckin tyttären Gunnel Lybeckin (k. 1933) kanssa.

Erik Kihlman, hänen vaimonsa Gunnel Kihlman, taiteilija Henry Ericsson ja tämän vaimo Mariquita Ericsson saivat surmansa maanantai-iltana 16. lokakuuta 1933, kun heidän autonsa syöksyi Porvoossa Porvoonjokeen. Surmansa saaneet olivat vierailleet kirjailija Jarl Hemmerin luona Porvoon runoilijakodissa ja olivat paluumatkalla sieltä, kun heidän autonsa tuli kovalla vauhdilla alas Nikolainkatua, rikkoi risteyksessä korokkeella olleen tienviitan ja syöksyi edelleen Porvoonjokeen. Auton kuljettajana oli taiteilija Ericsson, joka myös omisti myös auton. Autossa olleet eivät tunteneet Porvoota ja luulivat että Nikolainkatu jatkui suoraan Porvoonjoen ylittävälle sillalle. Ericsson yritti viime hetkellä välttää jokeen ajamisen tekemällä jyrkän käännöksen mutta tällöin auto syöksyi syrjittäin jokeen, kääntyi vielä ympäri ja jäi etuosansa varassa joen pohjaan. Onneetomuuden uhrit saatiin noin 15 minuutin kuluttua pois autosta mutta elvyttämistoimet eivät enää onnistuneet. 
__NOTOC__
## Teoksia
* *Ur Ibsendramatikens historia: En studie i dansk-norsk litteratur*. Väitöskirja. Söderström, Helsingfors 1921.
* *Ur Finlands svenska lyrik: Antologi*. Utgiven och försedd med en översikt Erik Kihlman. Schildt, Helsingfors 1923.
* *Amurfrågan eller Följden av forskningsfärder utan K.D.F.: Gammalt orr- och narrspel för envar om litet var*. Nylands nation, Helsingfors 1925.
* *[[Karl August Tavaststjerna|Karl August Tawaststjerna]]s diktning*. Svenska Litteratursällskapet i Finland, Helsingfors 1926.
* *Svensk nutidsdikt i Finland: Essayer*. Söderström, Helsingfors 1928.
* *Mikael Lybeck: Liv och diktning*. Svenska Litteratursällskapet i Finland, Helsingfors 1932.
* *Finsk dikt i svensk tolkning av [[Arvid Mörne]] och Erik Kihlman*. Schildt, Helsingfors 1933.
* *Nordiska profiler: Essayer, kritiker och tal*. Söderström, Helsingfors 1935.

## Lähteet
* 
* Kuka kukin oli 1961. Wikiaineisto.

### Viitteet
Adolf V. Streng

**Adolf Voldemar Streng** (9. toukokuuta 1852 Räisälä – 22. elokuuta 1933 Helsinki) oli suomalainen lyseon lehtori, rehtori ja latinan kielen kieliopin ja sanakirjan tekijä.

## Henkilöhistoria
Strengin vanhemmat olivat pastori Erik Volmar Streng ja Rosa Karolina Starck. Hän pääsi ylioppilaaksi 1868 ja valmistui filosofian kandidaatiksi 1873 sekä lisensiaatiksi 1886. Streng oli naimisissa 1880–1932 Saima Siviä Vilhelmina Schildtin (s. 1854) kanssa, metsänhoitaja, taidemaalari Wäinö Wolmar Streng (1882-1919) oli heidän poikansa. Streng toimi Helsingin alkeisopiston opettajana 1875–1879, Viipurin yksityisen suomalaisen lyseon opettajana ja johtajana 1879–1881 ja 1882–1883, Helsingin alkeisopiston opettajana 1883–1887 sekä Suomalaisessa normaalilyseossa latinan ja kreikan lehtorina 1887–1891, kielten yliopettajana vuodesta 1891 ja rehtorina 1891–1908. Hän oli alkeisoppilaitosten ja tyttökoulujen järjestelykomitean jäsen 1906, yksityiskoulukomitean puheenjohtaja 1909 ja Helsingin seurakuntien kirkkovaltuuston jäsen vuodesta 1913. Streng sai professorin arvon 1907.

Streng omisti Räisälässä sijainneen Ivaskan hovin kartanon vuosina 1890–1921.

## Teoksia
* *De Cicoronis ad Brutum epistolarum libro qui secundus inscribitur*, väitöskirja.  1885
* Publius Maro Vergilius : *Aeneidos libri I, II* ; johdatuksella ja selityksillä varustanut Adolf V. Streng.    WSOY 1889
* *Muutamia matkahavaintoja kieliopetuksen alalta*.     KS, Helsinki 1897
* *Latinan kielioppi : kouluja varten*.   Yrjö Weilin, Helsinki 1905, 4. korj. painos Kirja, Helsinki 1928, 5. painos WSOY 1936, 8. painos 1964 
* *Miten Kaakkois-Karjalan rautatiet maanviljelijän oloihin vaikuttavat ja miten maanviljelijän on näitä uusia oloja hyväksensä käytettävä?*.    Tekijä, Helsinki 1915
* *Latinalais–suomalainen sanakirja*, toim. Adolf V. Streng.   Suomalaisen kirjallisuuden seura, Helsinki 1933, 2. painos 1955, 3. painos 1975, 4. painos 1992, 5. painos 1997, 6. painos 2006

## Lähteet
* 
* Wikiaineisto : Kuka kukin oli 1961

### Viitteet
Ernst Ahlbom

**Ernst Henric Wilhelm Ahlbom** (18. maaliskuuta 1866 Västmanland, Ruotsi – 15. elokuuta 1934 Helsinki) oli ruotsalaista syntyperää oleva teatterinjohtaja ja näyttelijä.

Ahlbomin vanhemmat olivat  tilanomistaja V. Ahlbom ja  Charlotta Gumaelius.  Hän kävi oppikoulua ja suoritti 1883 Josephsonin teatterikoulun. Ahlbom toimi kiertuenäyttelijänä 1884–1894, oli Helsingin ruotsalaisen teatterin näyttelijänä 1894–1896 sekä johti omaa teatterikiertuettaan 1896–1898. Hän oli sitten näyttelijänä ja ohjaajana Turun ruotsalaisessa teatterissa 1898–1900 ja Helsingin ruotsalaisessa teatterissa 1900–1919. Ahlbom oli Vaasan ruotsalaisen teatterin johtajana vuoteen 1920 saakka ja sen jälkeen Turun ruotsalaisen teatterin johtajana 1920–1926.

## Teokset
* *Minnen och anteckningar från en trettiofemårig teaterbana I*. Söderström, Helsingfors 1919
* *En skådespelares minnen*. Söderström, Helsingfors 1931

## Lähteet
*  (Vanhentunut linkki)
* Wikiaineisto : Kuka kukin oli 1961
Herra Popper ja pingviinit

**Herra Popper ja pingviinit** () on yhdysvaltalainen komediaelokuva, jonka on tuottanut 20th Century Fox ja jonka pääosassa näyttelee Jim Carrey. Elokuva perustuu samannimiseen kirjaan. Elokuvassa varakas newyorkilainen liikemies Tom Popper (Carrey) perii kuusi pingviiniä. Hänen elämänsä ottaa kuitenkin uuden suunnan, kun hän alkaa muuttaa asuntoaan talviseksi ihmemaaksi. Elokuvan lavasteita vaatineet kohtaukset kuvattiin Steiner Studios -studioilla.

## Näyttelijät

## Vastaanotto
Rotten Tomatoes -verkkosivustolla elokuva on saanut 48&nbsp;% hyväksytyn arvosanan. Sivustolla elokuvaa kuvataan "vaisuksi ja täysin ennalta arvattavaksi". Film-O-Holic-sivustolla elokuva puolestaan on saanut yhden tähden viidestä.

## Lähteet
MSK Group

**MSK Group Oy** (Maaseudun Kone -konserni) on Etelä-Pohjanmaalla, Kauhavan Ylihärmässä toimiva perheyritys. Yrityksen juuret juontavat vuoteen 1950, jolloin Ville Isosaari perusti vaimonsa Maija Isosaaren kanssa Maaseudun Koneen. Maaseudun Koneen ensimmäinen tuote oli vanerista tehty olkilietso. 

Perheyrityksen yhtiöitä ovat MSK Cabins, MSK Matec, MSK Plast, Junkkari ja Juncar.

## Tytäryhtiöt

**MSK Cabins Oy** valmistaa turvaohjaamoita mm. maailmanlaajuisesti toimivan Valtran traktoreihin.

**MSK Matec GmbH/s.r.o.** valmistaa turvaohjaamoita Saksassa ja Slovakiassa. Saksan tehdas sijaitsee Döbelnissä ja Slovakian tehdas Lipanyssa.

**MSK Plast Oy** valmistaa esimerkiksi konepeittoja maailmanlaajuisesti toimivan Valtran traktoreihin.

**Junkkari Oy** valmistaa Junkkari-nimisiä kylvökoneita ja hakkureita.

**Juncar Oy** valmistaa Muuli-, Juncar- ja JC-Trailer-merkkisiä autoperävaunuja ja veneenkuljetustrailereita. Juncar on valmistanut perävaunuja vuodesta 1974 alkaen. Yritys sijaitsee Lapualla.

## Aiheesta muualla
* MSK Groupin kotisivut
* Jutila, Sirpa: Paimenpojasta patruunaksi. Arkmedia Oy, 2000.
Phillip Danault

**Phillip Danault** (s. 24. helmikuuta 1993 Victoriaville, Quebec) on kanadalainen jääkiekkoilija, pelipaikaltaan keskushyökkääjä. Hän edustaa NHL-joukkue Montreal Canadiensia. Chicago Blackhawks varasi Danault'n numerolla 26 varaustilaisuudessa .

Helmikuussa 2016 Blackhawks kauppasi Danaultin ja toisen kierroksen varausvuoron vuoden 2018 varaustilaisuudessa Montreal Canadiensiin vaihdossa Dale Weiseen ja Tomáš Fleischmanniin. Heinäkuussa 2016 Danault solmi Canadiensin kanssa kaksivuotisen ja yhteensä 1,825 miljoonan dollarin arvoisen jatkosopimuksen. Heinäkuussa 2018 Danault solmi Canadiensin kanssa kolmivuotisen ja yhteensä 9,24 miljoonan dollarin arvoisen jatkosopimuksen. 

Heinäkuussa 2021 Danault teki vapaana pelaajana Los Angeles Kingsin kanssa kuusivuotisen ja yhteensä 33 miljoonan dollarin arvoisen sopimuksen. 

Joulukuussa 2025 Danault palasi Canadiensiin Kingsin kaupattua hänet joukkueeseen vaihdossa toisen kierroksen varausvuoroon vuoden 2026 varaustilaisuudessa.

## Tilastot

## Lähteet
*
*
Tuomas Prusti

**Tuomas Prusti** (s. 9. joulukuuta 1989) on pelaajauransa lopettanut suomalainen pesäpalloilija. Hän pelasi vuosina 2005-2016 Suomensarjassa, Ykköspesiksessä ja Superpesiksessä pääasiassa kasvattajaseurassaan Nurmon Jymyssä. Lisäksi Prusti edusti urallaan Seinäjoen JymyJusseja, Vaasan Mailaa, Ylistaron Kilpa-Veljiä sekä Ylihärmän Pesis-Junkkareita.

Prustin ulkopelirooli on ykkösvahti ja sisäpelissä hän lyö tavallisesti numerolla kahdeksan.     

Prusti pelaa pesäpallon lisäksi salibandyä, jossa hän edustaa myös Nurmon Jymyä.

## Lähteet
Islannin alueet

**Islannin alueet** () ovat Islannissa Islannin lähinnä väestön tilastoinnissa käytettäviä alueita, ja muutamaa poikkeusta lukuun ottamatta myös postinumerojärjestelmä noudattaa niiden rajoja.

Aikaisemmin samat alueet toimivat myös vaalialueina, mutta väestön epätasaisesta jakautumisesta johtuen Islannissa otettiin käyttöön erilliset vaalipiirit käyttöön vuonna 2003.

## Lähteet

## Aiheesta muualla
John Kipling

**John ”Jack” Kipling** (17. elokuuta 1897 Torquay Englanti – 27. syyskuuta 1915 Loos-en-Gohelle, Ranska) oli ensimmäiseen maailmansotaan osallistunut brittiarmeijan luutnantti, joka katosi saksalaisia vastaan käydyssä Loosin taistelussa syyskuussa 1915. 

## Henkilökuva
John Kipling syntyi 17. elokuuta 1897. Hänen isänsä oli brittiläinen kirjailija Rudyard Kipling ja äiti Caroline Balestier. Hän oli perheensä nuorin lapsi ja ainoa poika. John halusi liittyä brittien armeijaan, mutta osittain sitä vaikeutti hänen likinäköisyytensä, joka käytännössä tarkoitti sitä, että hän oli palveluskyvytön. Johnin isä Rudyard kuitenkin sai puhuttua ympäri brittiarmeijan upseerit ja John hyväksyttiin mukaan armeijaan, olihan isä kuuluisa kirjailija saatuaan muun muassa Nobelin kirjallisuuspalkinnon vuonna 1907.

## Loosin taistelu
John Kipling osallistui ensimmäiseen maailmansotaan ja Loosin taisteluun joukkueenjohtajana syksyllä 1915. Hän oli täyttänyt 18 vuotta vain muutamaa viikkoa aiemmin. Loosin taistelun alkupäivinä satoi rankasti vettä ja hän olisi halunnut jättää silmälasinsa kokonaan pois, koska ne huurtuivat helposti kosteassa säässä, mutta hänen huonon näkönsä takia se ei ollut mahdollista. Kipling katosi 27. syyskuuta 1915 Loosin taisteluissa, eikä hänen ruumistaan koskaan löydetty. Joidenkin silminnäkijähavaintojen mukaan hänet olisi nähty hetki ennen katoamistaan elossa, mutta haavoittuneena.

Loosin taisteluissa kaatui ja haavoittui enemmän miehiä kuin missään muussa ensimmäisen maailmansodan taistelussa. Arvioiden mukaan brittijoukkojen kokonaistappiot Loosin taisteluiden ensimmäisenä päivänä 25. syyskuuta olivat 10&nbsp;272 miestä. Monelle heistä kävi sama kohtalo kuin Kiplingille, eli heitä ei koskaan löydetty.

## Ensimmäisen maailmansodan jälkeen
Vanhemmat pitivät vielä ensimmäisen maailmansodan jälkeenkin yllä pientä toivoa siitä, että Kipling palaisi takaisin rintamalta, vaikka hänestä ei ollut kuultu mitään kolmeen vuoteen. Vasta vuonna 1919 vanhemmat hyväksyivät lopullisesti sen, että heidän poikansa oli kaatunut taisteluissa.

Kiplingin hauta on Ranskassa Saint Mary's Advanced Dressing Stationin hautausmaalla, jonne haudattiin paljon ensimmäisessä maailmansodassa kaatuneita.

## Elokuva
John Kiplingistä on tehty elokuva *[[Poikamme Jack]]* vuonna 2007. Elokuva kertoo Loosin taistelusta, perheen 
huolesta ja kadonneen pojan kohtalosta. Elokuvassa John Kiplingiä esittää Daniel Radcliffe.

## Lähteet
*http://www.findagrave.com/cgi-bin/fg.cgi?page=gr&GRid=12868925
*http://www.independent.co.uk/arts-entertainment/books/features/the-great-war-and-its-aftermath-the-son-who-haunted-kipling-413795.html
*http://www.aftermathww1.com/kipling.asp 
*http://www.webmatters.net/cwgc/st_mary_ads.htm
Laulu Suomessa

**Laulu Suomessa** (tunnettu myös nimellä **Arvon mekin ansaitsemme**) on Jaakko Juteinin vuonna 1816 julkaisema runo, joka kieliasultaan nykyaikaistettuna versiona tunnetaan kansanlaulunomaisena lauluna. Runon ensimmäinen versio sisältyi jo vuonna 1810 Juteinin tekemään virkahakemukseen nimellä ”Suomalainen elli runo ahkeruudesta Suomessa”.

Runon sanojen oli tarkoitus kohottaa suomalaisten kansallista itsetuntoa ja lisätä arkisen työn eettistä kunnioitusta. Sanoista ilmenee Juteinin talonpoikainen näkemys Suomen kansallisista päämääristä, mutta toisaalta myös usko oppineiden kirjallisen sivistyksen merkitykseen. Juteinin runosta tuli Suomessa hyvin suosittu, ja sitä alettiin laulaa vanhalla masurkkapoljentoisella kansansävelellä. Tämän laulun kertosäkeenä toistuvat ”lal la la la...” -sanat lisättiin lauluun, koska Juteinin runo ei riittänyt täyttämään kansansävelmän tuttua melodiaa.

## Sanat
: Arvon mekin ansaitsemme
: Suomen maassa suuressa,
: vaikk’ ei riennä riemuksemme
: leipä miesten maatessa;
: leipä kasvaa kyntäjälle,
: onni työnsä täyttäjälle.

: Suomen poika pellollansa
: työtä tehdä jaksaapi,
: korvet kylmät voimallansa
: perkailee hän pelloksi;
: rauhass’ on hän riemullinen,
: mies sodassa miehuullinen.

: Opin teillä oppineita
: Suomessa on suuria,
: Väinämöisen kanteleita
: täällä tehdään uusia;
: valistus on viritetty,
: järki hyvä herätetty.

: Suomen tytön poskipäihin
: veri vaatii kukkaiset:
: hall’ ei pysty harmaa näihin,
: näit’ ei pane pakkaset;
: luonnossa on lempeyttä,
: sydämessä siveyttä.

## Myöhemmät versiot
Irwin Goodmann vuonna 1966 julkaistulla levyllä *[[Ei tippa tapa]]* kappale ”Uusi Paavo” mukailee Juteinin runoa ja sävelmää.

Tapio Rautavaara levytti oman versionsa kappaleesta vuonna 1967 nimellä ”Arvon mekin ansaitsemme” levyllä *[[Tapsa laulaa ja laulattaa]]*.

Sibelius-Akatemian kansanmusiikin lehtori Petri Prauda on 2010-luvulla julkaissut uuden sävelmän Juteinin tekstiin. Akatemian kansanmusiikkiopiskelijat esittivät kappaleen kannanottona Pekka Haaviston presidentinvaalikampanjassa vuonna 2012.

Teksti oli mukana improvisoidun oloisena lauluversiona myös Juha Hurmeen kirjoittamassa ja ohjaamassa, Juteinin elämästä kertoneessa näytelmässä *Maailmankaikkeus* Teatteri Telakassa Tampereella vuonna 2014. Sekä Praudan että Hurmeen versiot kunnioittivat Juteinin alkuperäistä tekstiä esittäen sen ilman lisukkeita.

## Lähteet

## Aiheesta muualla
Kotimaani ompi Suomi

**Kotimaani ompi Suomi** on amerikansuomalaisen Jooseppi Riipan 1890-luvulla tekemä laulu. Koska alkuperä ei ole yleisesti tunnettu, laulukirjoissa se saatetaan merkitä kansanlauluksi.

## Sanat

: Kotimaani ompi Suomi,
: Suomi, armas synnyinmaa.
: Siellä valkolatva tuomi
: ahon laitaa reunustaa,
: siellä valkolatva tuomi
: ahon laitaa reunustaa. 

: Siellä ensi kerran kuulin
: lintuin laulun lehdossa.
: Siellä äiti hymyhuulin
: tuuditti mua kehdossa,
: siellä äiti hymyhuulin
: tuuditti mua kehdossa.

: Siellä myöskin ensi kerran
: lempi syttyi sydämiin.
: Liekö ollut tahto Herran,
: kun se päättyi kyyneliin?
: Liekö ollut tahto Herran,
: kun se päättyi kyyneliin?

: Kotimaa on mulle kallis, 
: sen ma tahdon omistaa
: Suomen maan jos Luoja sallis 
: olla aina vapaa maa
: Suomen maan jos Luoja sallis 
: olla aina vapaa maa

## Siirtolaisen laulu
Laulusta on myös muunnelma nimeltä *Siirtolaisen laulu*. Sen sanat löytyivät Hennalassa 1925 käsinkirjoitetusta vihkosta ”Lauluja sotapalvelusajalta”. . Sanoituksesta kajastaa aavistus sisällissodan häviäjien kaihoa.  Sanat lähes samankaltaiset: kolme ensimmäistä säkeistöä samat ja viimeinen puuttuu. Kolmannen säkestön jälkeen seuraavat säkeistöt:

: Siellä nukkuu nurmen alla 
: lapsuus leikkikumppanit.
: Siellä linnut lauluillansa
: haudan heille siunasi.

: Siellä Suomen ahot kaikki
: mansikoita punertaa.
: Siel on illat ihanimmat
: siellä kirkkahampi on kuu.

: Kotimaani ompi Suomi
: sinne riennän uudelleen.
: Siellä valkolatva tuomi
: varjon luo mun haudallen.

## Lähteet
* Pantsa Paavola: Kotimaani ompi Suomi-laulun syntyhistoria. Lahden mieskuoro 2006. (PDF)
* Ray Rinta: Vielä kerran. Etusivun lukunurkka. Web Archive 2008.

### Viitteet
Joonas Hiirikoski

**Joonas Hiirikoski** (s. 30. tammikuuta 1989 Nurmo) on uransa lopettanut suomalainen pesäpalloilija. Vuosina 2005–2016 Hiirikoski pelasi Suomensarjassa ja Superpesiksessä pääsääntöisesti Nurmon Jymyssä sekä Seinäjoen JymyJusseissa. Hiirikosken kasvattajaseura on Nurmon Jymy, jossa hän teki myös Superpesis-debyyttinsä kaudella 2008. Hiirikoski on Nurmon ja Seinäjoen lisäksi edustanut urallaan Ylistaron Kilpa-Veljiä kaudella 2009 sekä Oulun Lippoa kausina 2015 ja 2016.

## Ura
Nurmon Jymyn kasvatti on pelannut aikuisten sarjoissa vuodesta 2005 lähtien jolloin hän pelasi ensimmäisen Suomensarja-pelinsä. Kaudet 2005−2008 Hiirikoski pelasikin lähinnä Suomensarjaa ja Nuorten Superpesistä. Kaudella 2009 Hiirikoski pelasi Nurmon Jymyn farmiseurana tuolloin toimineessa Ylistaron Kilpa-Veljissä, jonka jälkeen hänet nostettiin seuraavaksi kaudeksi mukaan Superpesiksen rinkiin. Kaudet 2010−2012 Hiirikoski pelasi Nurmon edustusjoukkueessa. Kaudeksi 2013 Hiirikoski siirtyi uuteen Jymy-Jussien seuraan, joka muodostui Nurmon Jymyn ja Seinäjoen Maila-Jussien edustusjoukkueiden fuusiosta.

## Tilastot

## Saavutukset
### Pelaajana
* 1 SM-pronssi: 2008

## Aiheesta muualla
* http://www.jymypesis.fi/joonas_hiirikoski.html 

## Lähteet
Use Your Imagination

**Use Your Imagination** on brittiläisen Mud-yhtyeen kolmas studioalbumi, joka ilmestyi joulukuussa 1975. Se oli yhtyeen ensimmäinen levy, jonka työstöön eivät osallistuneet Nicky Chinn ja Mike Chapman. *Use Your Imagination* olikin Mudille mahdollisuus osoittaa olevansa muutakin kuin Chinn/Chapman-tallin sätkynukke.

Albumi on äänimaailmaltaan Mudin edellisiä levyjä raskaampi, ja lisäksi mukana oli ensimmäistä kertaa yhtyeen jäsenten itse tekemiä kappaleita; levyn yhdestätoista kappaleesta seitsemän on kitaristi Rob Davisin sekä basisti Ray Stilesin yhteistön tulosta. Yhtye ei ollut täysin unohtanut rock and roll -juuriaan, joita kuultiin kappaleissa ”Bird Dog” ja ”Under the Moon of Love”.

Yhtyettä avusti levyllä ulkopuolinen kosketinsoittaja Andy Ball. Albumin tuotti Phil Wainman, joka tunnetaan parhaiten työskentelystään Sweet-yhtyeen kanssa.

## Kappaleet
**A-puoli**
#
#
#
#
#
#
**B-puoli**
#
#
#
#
#

### Vuoden 2004 CD-version bonuskappaleet
#My Love Is Your Love
#Don't You Know

*Lähde:

## Kokoonpano
*Rob Davis – kitara, laulu
*Dave Mount – rummut, laulu
*Ray Stiles – bassokitara, laulu
*Les Gray – laulu, trumpetti

### Vierailijat
*Andy Ball – kosketinsoittimet

## Arvostelut
*Allmusic: 

## Lähteet
Erik Pieters

**Erik Pieters** (s. 7. elokuuta 1988) on alankomaalainen jalkapalloilija. Hän edustaa Englannin Valioliigassa pelaavaa Burnleyä.

Pieters on pelipaikaltaan vasen laitapuolustaja. Hän voi pelata myös keskuspuolustajana.

Pieters aloitti ammattilaisuransa Eredivisien Utrechtissa vuonna 2006 ja pelasi joukkueessa 51 liigaottelua, joissa hän teki kaksi maalia. Hän pelasi vuosina 2008–2013 PSV:ssä Eredivisiessä 93 ottelua mutta oli lähes koko viimeisen kauden sivussa loukkaantumisen vuoksi. Vuosina 2013–2019 hän edusti englantilaista Stoke Cityä mutta oli viimeiset puoli vuotta lainalla ranskalaisessa Amiensissa. Stokessa hän pelasi 169 valioliigaottelua ja teki ensimmäisellä kaudellaan yhden maalin. Kaudella 2018–2019 Stoke pelasi kakkostasolla mestaruussarjassa, jossa Pieters teki 21 ottelussa kaksi maalia. Kevätkaudella 2019 hän pelasi Amiensissa Ranskan pääsarjassa Ligue 1:ssä 15 ottelua ja teki yhden maalin. Heinäkuussa 2019 Pieters siirtyi Burnleyyn, jossa hän pelasi 24 valioliigaottelua kaudella 2019–2020.

Pieters pelasi ensimmäisen ottelunsa Alankomaiden maajoukkueessa elokuussa 2010 Ukrainaa vastaan. Hän pelasi vuosina 2010–2014 kaikkiaan 18 maaottelua, joista puolet oli karsintaotteluita vuoden 2012 EM-kilpailuihin ja joista 12 ottelussa hän pelasi täydet 90 minuuttia. Viimeksi hän pelasi maajoukkueessa syyskuussa 2014 ystävyysottelussa Italiaa vastaan. Pieters voitti Alankomaiden riveissä alle 21-vuotiaiden Euroopan-mestaruuden vuonna 2007; hän pelasi turnauksessa neljä ottelua, myös välierän ja loppuottelun. Pekingin olympialaisissa 2008 Pieters tuli vaihdosta kentälle viimeisessä alkulohko-ottelussa ja pelasi Alankomaiden tappioon jatkoajalla päättyneen puolivälieräottelun kokonaan.

## Lähteet
Mongolian provinssit

**Mongolian provinssit** eli **aimagit** ( aimag) jakavat maan kahteenkymmeneenyhteen osaan. Aimagit puolestaan jaetaan sumeihin. Pääkaupunkia Ulan Batoria hallitaan itsenäisenä kuntana ja se ei kuulu yhteenkään provinssiin.
Bartosz Kurek

**Bartosz Kamil Kurek** (s. 1988) on puolalainen lentopalloilija, joka on edustanut maansa A-maajoukkuetta kesästä 2007 lähtien. Kurek on noussut viime vuosina yhdeksi maajoukkueen runkopelaajaksi ja kantavaksi voimaksi. Kurek voitti Euroopan-mestaruuden yhdessä Puolan A-maajoukkueen kanssa vuonna 2009. Hän on myös voittanut Puolan liigan sekä Puolan Cupin useaan kertaan. A-maajoukkueessa Kurek voitti Maailmanliigan vuonna 2012. Hänet palkittiin finaaliturnauksen arvokkaimmaksi pelaajaksi. Kurek kuului Puolan joukkueeseen Lontoon kesäolympialaisissa 2012, Rion kesäolympialaisissa 2016 ja Tokion kesäolympialaisissa 2020.

## Ura
Kurek aloitti ammattilaisuransa kotikaupunkinsa seuran Nysan riveissä kaudella 2004–2005. Avauskauden jälkeen hän vaihtoi Kędzierzyn-Koźlen riveihin, missä hän pelasi aina kauden 2008 loppuun asti. Tämän jälkeen Puolan maajoukkuepelaajaksi noussut nuorukainen vaihtoi yhteen Euroopan parhaista joukkueista, Skra Bełchatówiin. Bełchatówissa Kurek niitti menestystä kovalla tahdilla: hän on jo moninkertainen Puolan liigamestari ja Cup-mestari.

Kaudella 2012–2013 Kurek pelasi ensimmäisen ammattilaiskautensa ulkomailla kotimaansa Puolan sijaan. Kurek teki sopimuksen Venäjän Superliigaan kaudeksi 2012–2013 ja esiintyy VC Dynamo Moscowin riveissä.

## Muuta
Syyskuussa 2009 Kurekille myönnettiin Polonia Restituta -kunniamerkki, joka myönnetään henkilölle, joka on tehnyt ja saavuttanut jotain merkittävää  maansa eteen. Kurekin isä, Adam Kurek, oli myös puolalainen lentopalloilija, joka esiintyi A-maajoukkuetasolla useasti.

Kurek tunnetaan erittäin vahvasti peliin eläytyvänä pelaajana, mistä esimerkiksi Puolan päävalmentaja Andrea Anastasi on muutaman kerran huomauttanut häntä. Kurek on esiintynyt lähes kaikissa lentopallon huipputurnauksissa: Maailmanliiga, EM-kisat, MM-kisat, Mestareiden liiga, CEV-Cup. Vuoden 2008 olympialaisiin häntä ei valittu. Puolalainen on yleispelaajaksi erittäin pitkä, hänen pituutensa on 205 senttimetriä.

## Joukkueet
* AZS PWSZ Nysa (2004–2005)
* Mostostal-Azoty Kędzierzyn-Koźle (2005–2008)
* Skra Bełchatów (2008–2012)
* VC Dynamo Moscow (2012–)

## Parhaita saavutuksia
* Euroopan mestaruus 2009
* Puolan mestari 2009, 2010, 2011
* Puolan Cup-mestari 2009, 2011
* Seurajoukkueiden MM-hopea 2009, 2010
* CEV-Cup pronssia 2010
* Maailmanliigan pronssia 2011
* Maailmanliigan voitto 2012
* Maailmanliigan finaaliturnauksen arvokkain pelaaja 2012
* Maailmanliigan finaaliturnauksen paras hyökkäyspelaaja 2012
* Mestareiden liigan paras hyökkääjä 2011–2012

## Lähteet

## Aiheesta muualla
Janet Evanovich

**Janet Evanovich** (o.s. **Schneider**, s. 22. huhtikuuta 1943 South River, New Jersey, Yhdysvallat) on yhdysvaltalainen kirjailija. Hän aloitti uransa kirjoittamalla romanttisia novelleja, mutta on saanut myöhemmin mainetta Stephanie Plum -kirjasarjallaan. Evanovich muutti miehensä kanssa New Hampshirestä Naplesiin Floridaan 2000–luvulla.

## Henkilökohtainen elämä ja ura
Janet Schneider syntyi vuonna 1943 South Riverissä New Jerseyssä työläisperheeseen. Hän opiskeli maalausta Rutgersin yliopistoon kuuluvassa Douglass Residential Collegessa. Vuonna 1965 hän suoritti bachelor-tutkinnon.  Seuraavana vuonna 1966 hän meni naimisiin Peter Evanovichin kanssa. Hänen miehensä on matemaatikko Yhdysvaltojen laivastossa ja he joutuivat hänen miehensä työn vuoksi vaihtamaan usein asuinpaikkaa. Kahden lapsen syntymän jälkeen hän jäi kotiin kotiäidiksi ja alkoi kirjoittaa tarinoita joista ensimmäiset olivat erottisia. Hän yritti saada kirjoituksiaan julkaistuiksi mutta vasta kymmenen vuoden kuluttua hän sai ensimmäisen romanttisen tarinansa julkaistua *Hero at Large* vuonna 1987. Hän käytti siinä salanimeä Steffie Hall.

Hän siirtyi myöhemmin kirjoittamaan rikoskirjallisuutta ja hänen ensimmäinen dekkarinsa *One for the Money* julkaistiin vuonna 1994. Hänen dekkareistaan tuli menestys ja myöhemmin hän perusti yrityksen markkinoimaan hänen teoksiaan. Yritys on sittemmin työllistänyt hänen perheensä.

## Stephanie Plum -sarja
Evanovichin kaksi ensimmäistä Stephanie Plum -dekkaria ilmestyivät suomeksi 1990-luvun puolivälissä Tammen kustantamana ja Kristiina Drewsin suomentamana. Vuonna 2008 sarjaa alettiin julkaista suomeksi uudestaan alusta alkaen WSOY:n kustantamana.

### Aiemmat suomennokset
* 
* 

### Uudet suomennokset
* 
* 
* 
* 
* 
* 
* 
* 
* 
* 
* 

### Suomentamattomat teokset
* *Twelve Sharp* (2006)
* *Lean Mean Thirteen* (2007)
* *Fearless Fourteen* (2008)
* *Finger Lickin' Fifteen* (2009)
* *Sizzling Sixteen* (2010)
* *Smokin' Seventeen* (2011)
* *Explosive Eighteen* (2011)
* *Notorious Nineteen* (2012)
* *Takedown Twenty* (2013)
* *Top Secret Twenty-One* (2014)
* *Tricky Twenty-Two* (2015)
* *Turbo Twenty-Three* (2016)
* *Hardcore Twenty-Four* (2017)
* *Look Alive Twenty-Five* (2018)
* *Twisted Twenty-Six* (2019)

## Lähteet

## Aiheesta muualla
* 
* 
* 
*
Ratchis

**Ratchis** oli langobardien kuningas vuosina 744–749. Hänen isänsä oli herttua Pemmo. Kuningas Liutprand nimitti Ratchisin Friulin herttuaksi vuonna 739. Hänet valittiin kuninkaaksi sen jälkeen, kun Hildeprand oli syösty vallasta 744. Ratchisin piirittäessä Perugiaa paavi Sakarias vieraili hänen luonaan, ja pian sen jälkeen Ratchis luopui kruunusta ja matkusti Roomaan, jossa hänet vihittiin papiksi. Hänet lähetettiin Monte Cassinon luostariin vuonna 749, ja häntä seurasi valtaistuimella hänen veljensä Aistulf. Aistulfin kuoltua joulukuussa 756 Ratchis yritti palata kuninkaaksi, mutta epäonnistui yrityksessään.

## Lähteet
Hungaria-ryhmä

**Hungaria-ryhmä** on asteroidiryhmä Marsin ja Jupiterin välisellä pääasteroidivyöhykkeellä. Ryhmän asteroidit kiertävät Aurinkoa päävyöhykkeen sisä-osissa 4:1 Jupiter-rataresonanssin kohdalla Kirkwoodin aukossa radoilla joiden inklinaatio on suuri.  Osa ryhmän kappaleista kulkee Marsin radan leikkaavilla radoilla, eli kaikki ryhmän pikkuplaneetoista eivät ole oikeita päävyöhykkeen asteroideja. Hungaria-ryhmä on nimetty 434 Hungarian mukaan. Hungaria-ryhmän pikkuplaneettojen ei uskota olevan törmäyksessä hajonneen kappaleen jäänteitä vaan kulkevan vain samantyyppisillä radoilla.

## Asteroidit
Ryhmään kuuluvat 434 Hungarian lisäksi muun muassa 1019 Strackea, 1453 Fennia ja 2001 Einstein.

Ryhmään kuuluvilla asteroideilla on korkea inklinaatio (16 < i < 34 astetta), alhainen eksentrisyys (e < 0.18) ja iso-akselin puolikas välillä  1.78 < a < 2.0 astronomista yksikköä.

## Lähteet
*JPL Small-Body Database Browser: 434 Hungaria (1898 DR) 
*2. Asteroids and meteorites  
*The Hungaria group of minor planets 

### Viitteet
Euroliiga-kausi 2011–2012

**Kausi 2011–2012** oli kahdestoista kausi, jolloin pelattiin ULEB-liiton järjestämä kansainvälinen koripalloturnaus. Edelliskauden mestarina kauteen lähti Panathinaikos BC. Kauden final four järjestettiin Istanbulissa sijaitsevalla Sinan Erdem Domella. Kauden mestaruuden voitti Olympiakos BC.

## Joukkueet

** Saivat karsintapaikan*

***Saivat villin kortin*

## Tulokset

### Karsintasarja

### Lohkovaihe
#### Lohko A

#### Lohko B

#### Lohko C

#### Lohko D

### Top 16
#### Lohko E

#### Lohko F

#### Lohko G

#### Lohko H

### Puolivälierät

### Final Four

## Kuukauden pelaajat
* Lokakuu:  Andrei Kirilenko (TsSKA Moskova)
* Marraskuu:  Nenad Krstić (TsSKA Moskova)
* Joulukuu: / Nikola Mirotić (Real Madrid)
* Tammikuu: / Henry Domercant (Kazan)
* Helmikuu:  Vassilis Spanoulis (Olympiakos)
* Maaliskuu:  Dimitris Diamantidis (Panathinaikos)

## Palkinnot
### Arvokkain pelaaja
* Andrei Kirilenko (TsSKA Moskova)

### Final Fourin arvokkain pelaaja
* Vassilis Spanoulis (Olympiakos)

### Euroliigan ykköstähdistö
*  Dimitris Diamantidis (Panathinaikos)
*  Vassilis Spanoulis (Olympiakos)
*  Andrei Kirilenko (TsSKA Moskova)
*  Erazem Lorbek (FC Barcelona)
*  Nenad Krstić (TsSKA Moskova)

### Euroliigan kakkostähdistö
*  Miloš Teodosić (TsSKA Moskova)
* / Bo McCalebb (Montepaschi Siena)
*  Juan Carlos Navarro
* / Henry Domercant (Kazan)
*  Mike Batiste (Panathinaikos)

### Paras pistemies ([[Alphonso Ford]]-palkinto)
* / Bo McCalebb (Montepaschi Siena)

### Paras puolustuspelaaja
*  Andrei Kirilenko (TsSKA Moskova)

### Nouseva tähti
* / Nikola Mirotić (Real Madrid)

## Lähteet

## Aiheesta muualla
*Virallinen kotisivu
Diary of a Serial Killer

**Diary of a Serial Killer** on yhdysvaltalainen Andy Hurstin ohjaama ja Ellis Walkerin käsikirjoittama kauhutrilleri joka sai ensi-iltansa vuonna 2008. Elokuvassa esiintyy kuuluisia sarjamurhaajia kuten Jeffrey Dahmer, Ed Gein, Ted Bundy ja Richard Ramirez. Diary of a Serial Killer perustuu tositapahtumiin.

## Juoni

Elokuvan päähenkilö on toimittaja nimeltä Laura Nelson (Chloe Snyder) joka auttaa poliiseja jäljittämään salaperäistä sarjamurhaajaa, joka tuntuu matkivan kuuluisia sarjamurhaajia. Hän on tappanut jo viisi ihmistä eikä aio lopettaa.

Murhaaja jättää aina rikospaikalle uhrin verellä kirjoitetun kirjeen. Kun kuudennen uhrin luota löytyy samanlainen kirje, Laura päättää nostaa kissan pöydälle ja tehdä murhaajasta ja hänen "päiväkirjoistaan" etusivun lehtiartikkelin johon hän liittää kirjeestä ottamansa valokuvan jonka poliisi nimeltä Robert (Mark Hengst) antoi ottaa. Senkin uhalla, että se suututtaisi itse murhaajan. Kuten arveltiin, murhaaja löytää hänet. Lauran kävellessä pysäköintihalliin, valot alkavat vilkkua ja hän menee paniikkiin. Hän juoksee autoonsa jonka tuulilasista hän löytää artikkelinsa johon on kirjoitettu seuraavan uhrin verellä "Stop me" (suom. pysäytä minut). Laura ryntää poliisiasemalle peloissaan. Elokuvan edetessä käy ilmi, että sarjamurhaajan ensimmäinen uhri oli hänen äitinsä, jonka silvotun ruumiin Laura löysi. Laura tapaa ehdonalaisessa olevan rikollisen jolta hän ostaa laittoman aseen.

Myöhemmin illalla Robert tulee käymään Lauran asunnolla. He suutelevat ja antavat soivan puhelimen mennä vastaajaan. Kuinka ollakaan, soittaja on itse murhaaja joka kertoo tarkkailevansa heitä ulkopuolelta. Robert lähtee ulos etsimään murhaajaa ja käskee Lauran pysyä puhelimessa pelaamassa aikaa. Robert löytää ulkona olevasta autosta ruumiin, ja hänet kolkataan.
Sisällä Laura etsii asettaan, ja huomaa että se on viety. Murhaaja on päässyt sisälle taloon.

Laura herää hylätyssä varastorakennuksessa. Murhaaja näyttää hänelle videolta filmejä erilaisista sarjamurhaajista, "taiteilijoista", joiden työtä hän ihailee. Hän kuitenkin kertoo tahtovansa tietää miltä tuntuu elää. Hän päästää Lauran irti tuolista ja heittää hänelle aseen ja luoteja. Laura lataa aseen murhaajan paetessa. Seuraa kissa ja hiiri -leikki joka päättyy kun Laura kävelee umpikujaan murhaajan yllättäessä hänet takaa. Laura saa hänet tähtäimeen.

Poliisit löytävät autossa olleesta ruumiista paperinpalan jossa lukee hylätyn tehdasrakennuksen osoite. He ryntäävät rakennukseen jossa Laura tähtää murhaajaa aseella. Robert käskee Lauraa laskemaan aseensa mutta hän ei tottele, vaan ampuu murhaajaa päähän. Tilanne on ohi ja kaikki huokaavat helpotuksesta. Lopulta Laura kohottaa aseensa Robertia kohti ja ampuu.

## Aiheesta muualla
* 
*
Lauantaileikit

**Lauantaileikit** on Maunu Kurkvaaran ohjaama elokuva vuodelta 1963. Elokuva koostuu pääosin musiikkinumeroista, juonen merkitys on vähäinen.

Lauluja esittävät ajan tunnetuimmat laulajat eri puolilla Helsinkiä. Mukana ovat niin Eino Grön, Reijo Taipale, kuin Laila Kinnunen ja Kai Lind. Kuningattareksi elokuvassa nousee ajan suuri tähti Laila Kinnunen. 

*[[Helsingin Sanomat|Helsingin Sanomien]]* kritiikissä vuodelta 2011 Leena Virtanen viittaa uuteen aaltoon, mutta toisaalta elokuvaa ei hänen mukaansa voi ”parhaalla tahdollakaan verrata esimerkiksi Jean-Luc Godardin irrotteluihin”. Kriitikko Arto Pajukallio kutsuu teosta iki-ihanaksi, joskin replikointia hän pitää kökkönä.

## Näyttelijät

## Lähteet

## Aiheesta muualla
*
*Lauantaileikit, Yle.fi .
Red Orchestra 2: Heroes of Stalingrad

**Red Orchestra 2: Heroes of Stalingrad** on Tripwire Interactiven kehittämä ja julkaisema toiseen maailmansotaan sijoittuva ensimmäisen persoonan ammuntapeli. Peli julkaistiin syyskuussa 2011 Microsoft Windowsille. Se on jatko-osa pelille *[[Red Orchestra: Ostfront 41–45]]*.

## Lähteet

## Aiheesta muualla
* Red Orchestra 2: Heroes of Stalingrad - Viralliset *Red Orchestra 2: Heroes of Stalingrad* -sivut 
* Tripwire Ladder - Viralliset *Tripwire Interactiven* sponsoroimat *Red Orchestra 2 *kilpailusivut 
* RO2Arena  - Pelaajayhteisön ylläpitämä kilpailusivusto
* Red Orchestra 2 Finland - Suomalainen RO2-yhteisö
Abel Hernández

**Abel Mathías Hernández Platero** (s. 8. elokuuta 1990 Pando, Uruguay) on uruguaylainen jalkapalloilija. Hän edustaa Englannin Mestaruussarjassa pelaavaa Hull City AFC:ta ja on pelipaikaltaan hyökkääjä.

## Seurajoukkueura
Hernández aloitti ammattilaisuransa Central Españolissa vuonna 2007. Hän aloitti uransa tehokkaasti tehden viisi maalia ensimmäisten neljän ottelun aikana. Kauden jälkeen Hernández siirtyi Peñaroliin, jossa hän vakiinnutti pelipaikkansa joukkueen avauskokoonpanossa nopeasti. 2. helmikuuta 2009 hän teki sopimuksen italiasseura Palermon kanssa, jossa pelasi jo ennestään hänen maanmiehensä Edinson Cavani.

Hän teki ensiesiintymisensä joukkueessa 15. maaliskuuta 2009 ottelussa Lecceä vastaan.

## Maajoukkueura
27. heinäkuuta 2010 Hernández sai ensimmäisen kutsunsa Uruguayn maajoukkueeseen ystävyysotteluun Angolaa vastaan. Ystävyysottelu pelattiin 11. elokuuta 2010 Lissabonissa. Hernández onnistui ottelussa myös maalinteossa viemällä joukkueensa 2–0-johtoon.

## Lähteet

## Aiheesta muualla
* Abel Hernándezin virallinen fanisivusto
Tal vez me estoy enamorando

on chileläisen laulaja Nicolen ensimmäinen studioalbumi. Se julkaistiin joulukuussa 1989. Albumi menestyi Chilessä, ja saavutti kultalevyn myytyään yli 15000 kappaletta.

## Kappaleet
# 
# 
# 
# 
# 
# 
# 
# 
# 
#
St. Anger (kappale)

**St. Anger** on Metallican *[[St. Anger]]* -levyltä ensimmäisenä julkaistu single, joka julkaistiin 23. kesäkuuta 2003. Sen sanat kertovat henkilöstä, joka ei saa kunnioitusta eikä välitä oikein mistään ja saa raivonpuuskan.

## Lähteet
Etelä-Sudanin lippu

**Etelä-Sudanin lippu** on Etelä-Sudanin kansallistunnus. Sen värien sanotaan kuvaavan Etelä-Sudanin ihmisiä (musta), rauhaa (valkoinen), vapauden puolesta vuodatettua verta (punainen), maata (vihreä) ja Niilin vettä (sininen). Kultainen tähti, Betlehemin tähti, kuvaa maan yhtenäisyyttä. Lippu itsessään on maata vanhempi, sillä se otettiin käyttöön vuonna 2005, kun taas Etelä-Sudan saavutti itsenäisyyden vuonna 2011.

Lippu on maan vapautusliikkeen (Sudan People's Liberation Army, SPLA) entinen tunnus.

Lipussa olevat vaakaraidat ovat samankaltaiset kuin Kenian lipun vaakaraidat, joskin punaisten ja vihreiden raitojen värisävyissä on pientä eroa. Muuten lippu muistuttaa tyylillisesti hieman Mosambikin lippua, mutta muun muassa lippujen värit ovat erilaiset.

## Virheelliset liput

Vuonna 2023 maan mediaviraston täytyi selventää, miltä lippu virallisesti näyttää, sillä liikkeellä oli lukuisia erilaisia versioita. Yleisesti käytetyssä muunnelmassa oli tummansininen kolmio ja joskus hieman kääntynyt tähti.

## Lähteet
Zack Phillips

**Zack Phillips** (s. 28. lokakuuta 1992 Fredericton, New Brunswick) on kanadalainen jääkiekkoilija, pelipaikaltaan keskushyökkääjä. NHL:n kykyjenetsijäpalvelu arvioi Phillipsin Pohjois-Amerikassa pelaavista kenttäpelaajista sijalle 15. Minnesota Wild varasi hänet kuitenkin vasta numerolla 28 .

## Pelaajaura
Ensimmäisellä kaudellaan Quebecin junioriliigassa Phillips sijoittui 44 pisteellä runkosarjan yhdeksänneksi tulokkaiden pistepörssissä. Pudotuspeleissä hän auttoi Saint John Sea Dogsin finaaleihin tehtailemalla kaksi maalia ja neljä maalisyöttöä 21 ottelussa. Finaaleissa joukkue kuitenkin hävisi Moncton Wildcatsille voittamalla kaksi ottelua kuudesta.

Kaudella 2010–2011 Phillips sijoittui pistepörssissä jaetulle kuudennelle sijalle tekemällä peräti 95 pistettä 67 ottelussa. Hänen joukkueensa eteni taas finaaleihin, joissa se voitti Gatineau Olympiquesin. Ratkaisevan kuudennen ottelun se voitti jatkoajalla 3–2.

## Tilastot

## Lähteet
*

### Viitteet

## Aiheesta muualla
*
Mih’ail Tšyhir

**Mihail Mikalajevitš Tšyhir** (, , s. 24. toukokuuta 1948 Kapylin piirissä Minskin alueella Neuvostoliitossa) toimi Valko-Venäjän pääministerinä vuosina 1994-1996. 

Tšyhir on taustaltaan Valko-Venäjän valtiollisesta kauppatieteellisestä yliopistosta valmistunut (1960) ekonomi (ekonomisti). Hän täydensi opintojaan valmistuen myös Moskovan rahoitusalan korkeakoulun Kansainvälisten kauppasuhteiden tiedekunnasta (1982). Tšyhir on naimisissa ja hänellä on kaksi lasta. 

Työuransa alkuvuosina 1973-80 Tšyhir toimi valtion pankin Kletskin konttorin johtajana, sitten Neuvostoliiton valtionpankin Moskovan haaran Minskin osaston johtajana. Vuosina 1982-1986 puoluetehtävissä ja 1986- Minskin kaupungin valtiollisen pankin pääkonttorissa. 1988-1991 hallituksen varapuheenjohtajana Valko-Venäjän kansallisessa Agroprombank-pankissa. Tästä eteni kaupallisen Belagroprombank-pankin hallituksen puheenjohtajaksi. 

Päästyään presidentiksi Lukašenka nimitytti 22. heinäkuuta 1994 Mihail Tšyhirin Valko-Venäjän pääministeriksi. Tästä tehtävästä Tšyhir myös sai presidentiltä pyytämänsä eron 18. marraskuuta 1996. Eroa Tšyhir haki vastalauseena presidentin valtaoikeuksien lisäämiselle (presidentin  ajama referendum). Seuraajaksi pääministerinä nousi Sjarhei Linh. 

## Lähteet

## Aiheesta muualla
*Rulers - Belarus  (rulers.org)
*Rulers - Belarus, Parliament  (rulers.org)
*Belarus  (worldstatesmen.org)
*UNHCR:n katsaus Valko-Venäjään 2002, sis. maininta pääministerin erosta ja vangitsemisesta  (unhcr.org)
*Mikhail Chyhiristä
Vuorikalahuuhkaja

**Vuorikalahuuhkaja** (*Ketupa flavipes*) on pöllöihin kuuluva lintu. 

Tätä pöllöä tavataan Bangladeshissa, Bhutanissa, Kiinassa, Intiassa, Laosissa, Myanmarissa, Nepalissa, Taiwanissa ja Vietnamissa. Sen elinpiiriä ovat subtrooppiset ja lauhkeat metsät. Se syö kalaa, äyriäisiä, sammakoita, liskoja, käärmeitä ja pikkunisäkkäitä, kuten maamyyriä, ja erityisesti jyrsijöitä, kuten hiiriä, rottia ja myyriä. Se saalistaa myös lintuja, esimerkiksi Taiwanissa mandariinisorsia. Pöllö elää 5,5–7,7 kilometrin pituisella jokialueella.

Lintu on kooltaan 48–58 cm. Se on selkäpuolelta punaruskea tai punertava, ja siinä on tummia juovia. Sen voi sekoittaa sundankalahuuhkajaan, joka tosin on ruskeampi.

## Lähteet

## Aiheesta muualla
*
Attack Attack!

**Attack Attack!** oli yhdysvaltalainen electrocore-yhtye. Austin Carlile, Nick White, Ricky Lortz, Andrew Whiting ja Andrew Wetzel perustivat sen vuonna 2007. Yhtyeen ensimmäinen julkaisu, *If Guns Are Outlawed, Can We Use Swords?* julkaistiin vuonna 2008. Yhtye solmi sen myötä sopimuksen levy-yhtiö Rise Recordsin kanssa. Attack Attack! lopetti toimintansa vuonna 2013.

## If Guns Are Outlawed, Can We Use Swords? ja Someday Came Suddenly (2007–2008)
Attack Attack! julkaisi omatoimisesti kappaleen ”If Guns Are Outlawed, Can We Use Swords?” alkuvuonna 2008. Yhtye solmi myöhemmin samana vuonna levytyssopimuksen levy-yhtiö Rise Recordsin kanssa. Esikoisalbumi *[[Someday Came Suddenly]]* julkaistiin pian sopimuksen solmimisen jälkeen.

## Carlilen erottaminen (2008)
Yhtyeen laulaja sekä perustajajäsen Austin Carlile erotettiin tämän terveydentilan ja henkilökohtaisten ongelmien vuoksi lokakuussa 2008 kesken kiertueen Maylene and the Sons of Disaster. Carlile aloitti heti erottamisen jälkeen uuden projektin yhtyeen Of Mice & Men parissa. Hän on terveydentilansa takia eronnut tästäkin bändistä. Carlilen tilalle värvättiin myöhemmin yhtyeen For All We Know perustajajäsen Nick Barham.

## Viimeinen kiertue (2013)
Attack Attack! aloitti kiertueen alkuvuonna 2013 ja ilmoitti 22. heinäkuuta sen olevan myös heidän viimeisensä, minkä jälkeen yhtye hajoaisi. Joitakin perustajajäseniä esiintyi kiertueella ”hyvästeinä” yhtyeen faneille. Kiertue päättyi Pittsburghissa, Yhdysvalloissa.

## Diskografia
### Albumit
* *[[Someday Came Suddenly]]* (2008, Rise)
* *[[Attack Attack! (albumi)|Attack Attack!]]* (2010, Rise)
* *[[This Means War]]* (2012, Rise)
* *[[Dark Waves]]* (2023)

### EP:t
* *If Guns Are Outlawed, Can We Use Swords?* (2007)

### Singlet
* *Sticky Stickly* (4. kesäkuuta 2009)
* *Dr. Shavargo Pt. 3* (25. elokuuta 2009)
* *Smokahontas* (11. tammikuuta 2011)
* *Last Breath* (27. kesäkuuta 2011)
* *The Motivation* (20. joulukuuta 2011)
* *The Wretched* (12. tammikuuta 2012)
* *The Revolution* (1. heinäkuuta 2012)
* *No Defeat* (20. joulukuuta 2012)
* *All My Life* (7. joulukuuta 2020)
* *Kawaii Cowboys* (20. huhtikuuta 2021)
* *Brachyura Bombshell* (30. huhtikuuta 2021)
* *Fade With Me* (16. heinäkuuta 2021)

## Lähteet

#Attack Attack! Bio 
#Sunday Came Suddenly  Music Emissions - Indie Music
#Maylene & the Sons of Disaster, A Static Lullaby. Showbread, onfide, Attack Attack!  Chicago Reader 
#Attack Attack! Sticky Stickly Video the Guardian
#Attack Attack! Dr. Shavargo Pt 3. LIVE Noisecreep
#Attack Attack! Bio billboard.com
#Attack Attack!premiere Smokahontas Video Karan, Tim Alternative Press (21. tammikuuta, 2011)
#Attack Attack! announce New Album, 2012 headling tour dates?
#Take No Prisonerson 'The Wretched' - Video Premiere Noisecreep
#Attack Attack! "Well everyone.." Facebook (22. huhtikuuta 2013)
Sillankorvan emäntä

**Sillankorvan emäntä** on Ilmari Unhon ohjaama elokuva vuodelta 1953. Elokuvan 1950-luvulle sovitettu käsikirjoitus perustuu Hilja Kilven näytelmään *Sillankorvan emäntä* (1915). Elokuva jäi Unhon viimeiseksi ohjaustyöksi. 

Kovasydämisen emännän pääosa näyttelee varsinaiselta ammatiltaan lausuja Helena Futtari. Leskeksi jäänyt emäntä on iskenyt silmänsä naapurin nuoreen isäntään Hallan Jaakkoon (Helge Herala), joka kuitenkin on kääntänyt katseensa tämän tyttäreen Johannaan (Elina Pohjanpää).

## Tuotanto
Aiheen filmaus on tiettävästi ollut suunnitteilla jo 1945 mutta toteutui eri yhtiössä vasta 1950-luvun puolella. Käsikirjoituksen pohjana ollut Kilven näytelmä on vuodelta 1915, ja sen asenteet ovat siirtyneet muuttumattomina 1950-luvulle.

Elokuvassa on puolittain dokumentaarinen jakso Käpylässä ajetusta ravikilpailusta, jossa Helge Herala on ohjastajana.

## Vastaanotto
Aikalaisarviossa Leo Nordberg (Uusi Suomi) moittii elokuvaa asenteellisuudesta: ”Suomalaisen maalaistalon emännän on näköjään oltava kivikova, häikäilemätön naishirmu kelvatakseen meikäläiseen näytelmään tai elokuvan päähenkilöksi.” Toisaalta Helena Futtari roolissa saa kiitosta: ”Hänen olemuksestaan ja osuvista ilmeistään uhkuu mahtavuuden ja ylpeyden henki ja hänen replikointiaan on ilo kuunnella.” Vaikka Juha Nevalainen, (Ilta-Sanomat) antaa Unholle arvon ohjaajana, hän moittii ohjausta laahaavaksi, kun taas Satakunnan Kansan Kauko Peltola piti ohjausta varmatyylisenä. Kaiken kaikkiaan aikalaisarvioiden näkemykset elokuvasta olivat melko ristiriitaiset.

Myös televisioajan kritiikeissä suhtautuminen elokuvaan vaihteli. Toisaalta on todettu, että elokuva on mainettaan parempi ja että se on lajissaan hyvin puhutteleva. Toisaalta sitä on luonnehdittu innottomaksi kuvaukseksi ”rakkauden ristipistoista”. Eräs kriitikko kiinnittää huomiota emännän henkiseen sukulaisuuteen Hella Wuolijoen Niskavuori-sarjan kovasydämiseen emäntään Hetaan. Elokuvan valopilkkuna nähdään varakkaan naapurin Savelan Eetun hahmo (Aku Korhonen).

## Näyttelijät

## Lähteet

## Aiheesta muualla
*
It’s Better Than Working!

**It's Better Than Working** on brittiläisen Mud-yhtyeen marraskuussa 1976 julkaistu neljäs studioalbumi, ja samalla toinen Private Stock Records -yhtiölle.
Levyä äänitettiin seitsemällä eri studiolla maaliskuun ja syyskuun 1976 välisenä aikana. Albumi on Mudin ainoa, joka ei sisällä lainakappaleita.

Albumin tuotti parhaiten Status Quo -yhtyeen tuottajana tunnettu Pip Williams, joka oli myös soittanut Mudin sekä Sweet-yhtyeen ensimmäisillä singleillä kitaraa. Tuottajan vaihtumisen myötä myös yhtyeen tyylilaji muuttui hieman, ja *It's Better Than Workingin* äänimaailma on edeltäjiään kevyempi ja jopa funkimpi. Albumilla on vain yksi Mudille tyypillinen rock and roll, ”Nite on the Tiles”, joka oli myös ensimmäinen levyn kahdesta singlestä.

Basisti Ray Stiles laulaa albumin kappaleet ”It Don’t Mean a Thing” ja ”All I’ve Got to Give”.

## Kappaleet

**A-puoli**
#
#
#
#
#
**B-puoli**
#
#
#
#
#
#

### Vuoden 2007 CD-version bonuskappaleet
#
#
#
#
#
#

*Lähde:

## Kokoonpano
*Les Gray – laulu 
*Dave Mount – rummut, laulu
*Ray Stiles – bassokitara, laulu
*Rob Davis – kitara, laulu

*Lähde:

## Arvostelut
*Allmusic: 

## Lähteet
Giant

**Giant** voi tarkoittaa seuraavia asioita:

* Giant, polkupyörävalmistaja
* Giant, yhdysvaltalainen hard rock -yhtye
* ''Giant'', The Woodentops -yhtyeen albumi vuodelta 1985
* ”Giant”, Calvin Harrisin ja Rag'n'Bone Manin musiikkikappale vuodelta 2019
* Giant Gonzáles, oik. *Jorge Gonzáles* (1966–2010), argentiinalainen koripalloilija ja showpainija
* ''Jättiläinen'' (), yhdysvaltalainen vuoden 1956 elokuva
* *[[Giant (Stray Kidsin albumi)|Giant]]*, Stray Kidsin albumi vuodelta 2024
Nuerit

**Nuerit** ovat Itä-Afrikassa elävä nilootteihin kuuluva kansa. Nuerit ovat yksi Etelä-Sudanin suurimmista etnisistä ryhmistä. Osa nuereista elää Etiopian puolella. Nuerien lukumääräksi on arvioitu vajaa miljoona, joista vuoden 1995 väestönlaskennan mukaan noin 65&nbsp;000 asui Etiopiassa. Nuerit puhuvat niloottisiin kieliin kuuluvaa nuerin kieltä.

Nuerien perinteinen elinkeino on paimentolaisuus, ja vielä 1930-luvulla he elivät omavaraisina rahatalouden ulkopuolella harjoittaen karjanhoidon lisäksi omavaraisviljelyä ja vaihtokauppaa.

## Lähteet
Etelä-Sudanin jalkapallomaajoukkue

**Etelä-Sudanin jalkapallomaajoukkue** edustaa Etelä-Sudania jalkapallon miesten maajoukkuekilpailuissa. Sitä hallinnoi Etelä-Sudanin jalkapalloliitto.

Etelä-Sudanin maajoukkue pelasi ensimmäisen ottelunsa kenialaista seurajoukkuetta Tusker FC:tä vastaan maan itsenäistymistä seuranneena päivänä 10. heinäkuuta 2011. Etelä-Sudan hävisi ottelun 1–3. Joukkueen päävalmentaja on Malesh Soro, apuvalmentaja Elia Joseph ja maalivahtivalmentaja Award Doka.

Etelä-Sudanin jalkapalloliitto liitettiin FIFAn jäseneksi 25. toukokuuta 2012. Maajoukkue pelaa näin vuoden 2015 Afrikan-mestaruusturnauksen ja vuoden 2018 MM-kilpailujen karsinnoissa.

## Lähteet